lv lv fr lv es es lv lv lt de lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fi es lv lv lt de fr lv lv lv lv
Alfrēda Kalniņa Cēsu Mūzikas vidusskola
Cēsu mūzikas skola nodibināta 1925. gada 20. oktobrī. Skolas izveidotājs, vienlaikus arī
direktors un 2. pamatskolas pārzinis, Trīszvaigžņu ordeņa kavalieris
Voldemārs Bišers skolā strādāt aicināja ievērojamus māksliniekus, tā
laika izcilas personības. Sākumā mācības notika trijās klasēs:
dziedāšanas klasē nodarbības vadīja koncertdziedātājs Artūrs Kornets,
klavieru klasē – pianiste Hilda Bērs, bet vijoles klasē – Verners Taube.
Helmers Pavasars, skolā sāka strādāt jau 1932.gadā. Sākumā – par vijoles
skolotāju, bet jau 1934. gadā viņš kļūst par mūzikas skolas direktoru.
Nozīmīgs Helmera Pavasara devums ir skolas audzēkņu simfoniskā orķestra
dibināšana.1937. gadā mūzikas skolu pēc Alfrēda Kalniņa ierosinājuma
pārdēvē par Cēsu pilsētas Tautas konservatoriju.
Kad 1938. gadā uz Cēsīm pārceļas Rīgas
skolotāju institūts, manāmi sarosās un uzplaukst muzikālās aktivitātes
ne vien pilsētā, bet arī visā Vidzemes novadā. Vairāki pedagogi un
audzēkņi paralēli darbojas gan skolotāju institūtā, gan mūzikas skolā.
Mūzikas skolas darbība nepārtrūkst arī
vācu okupācijas gados. No 1941.-1944. gadam par Cēsu mūzikas skolas
direktoru kļūst diriģents un komponists Arnolds Kalnājs. Šis periods ir
grūts, mācības notiek arī pedagogu dzīvokļos. Toties par tradīciju jau
kļuvušie skolas audzēkņu un pedagogu veidotie koncerti notiek.
Pēc Otrā pasaules kara skolas dzīve
pamazām atgūst jaunu elpu. 1944. gada 1. oktobrī par Cēsu pilsētas
mūzikas vidusskolas (skolas tā laika nosaukums) un no šī brīža arī bērnu
mūzikas skolas direktoru kļūst koru un pūtēju orķestru diriģents,
pūšamo instrumentu klases pedagogs Kārlis Ozols.
Mūzikas skolai piešķir telpas Mazā
Kalēju ielā, no kurienes mūzikas skaņas dzirdamas arī tagad. Pēc
komponista A. Kalniņa nāves, godinot latviešu mūzikas klasiķa piemiņu,
1951. gadā Cēsu mūzikas vidusskola tiek nosaukta Alfrēda Kalniņa vārdā.
Padomju gados skolā strādā spoža
pedagogu komanda, kura veido ne tikai skolas, bet visas pilsētas un pat
Vidzemes mūzikas dzīvi. Skolas tā laika absolventu vidū ir daudzi
Latvijā zināmi savas jomas profesionāļi. Interesanti, ka daudzi no
skolas absolventiem, kas atraduši ceļu mūzikas pedagoģijā, atgriezušies
savā skolā un strādājuši vai joprojām strādā kā mūzikas skolotāji.
Nozīmīga Vidzemes mūzikas dzīves daļa ir diriģenta un skolas pedagoga
Igora Grapa 1981. gadā dibinātais Vidzemes kamerorķestris, kurā joprojām
kopā ar Vidzemes mūzikas skolu pedagogiem muzicē arī A. Kalniņa Cēsu
Mūzikas vidusskolas absolventi un spējīgākie audzēkņi, pilnveidojot
savas prasmes un gūstot neatsveramu koncertu pieredzi. Pašlaik orķestri
vada Andris Veismanis, kura vadībā orķestris ik gadu sniedz ap 20
Skolas mācību telpas gadiem ilgi ir
atradušās divās ēkās – “bērnu skolā” L.Kalēju ielā 4 un Ziemeļu ielā 16,
kur skola darbojās līdz 2014. gada maijam, kad skolas kolektīvs pārceļas
uz jaunām mājām - Vidzemes koncertzālēs “Cēsis” telpās, Raunas ielā 12.
Lai arī ievērojams nodarbību skaits notiek jaunajās telpās, nams Kalēju
ielā 4 joprojām tiek izmantots skolas vajadzībām un gaida savu
Avots: Alfrēda Kalniņa Cēsu mūzikas vidusskola: Skolas vēsture, sk. http://akcmv.gov.lv [skatīts 23.03.2019.]
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.